Πρόεδρος της Ρουμανίας

Ο Πρόεδρος της Ρουμανίας είναι ο αρχηγός κράτους της Ρουμανίας με αυξημένο ρόλο και σημαντικές και ισχυρές αρμοδιότητες καθώς σε ένα ημιπροεδρικό σύστημα όπως αυτό της Ρουμανίας η θέση του προέδρου της δημοκρατίας κατέχει ουσιαστικές εξουσίες. Εκλέγεται άμεσα από ένα σύστημα δύο γύρων για θητεία πέντε ετών (ισχύει από το 2004, μετά από τη συνταγματική αναθεώρηση του 2003). Ένα πρόσωπο μπορεί να υπηρετήσει έως δύο θητείες, κατά τη διάρκεια των οποίων δεν μπορεί να είναι μέλος οποιουδήποτε πολιτικού κόμματος. Ο θεσμός του Προέδρου δημιουργήθηκε το 1974, όταν ο κομμουνιστής ηγέτης Νικολάε Τσαουσέσκου έδωσε περισσότερες εξουσίες στην προεδρία του Συμβουλίου της Επικρατείας, εξελίσσοντάς την σε πλήρως ανεπτυγμένη εκτελεστική προεδρία. Μετά από την ανατροπή του σοσιαλισμού στη Ρουμανία, ο θεσμός πήρε σταδιακά τη μορφή που έχει σήμερα, με σημείο-σταθμό την υιοθέτηση του ισχύοντος Συντάγματος της χώρας το 1991. Από την 21η Δεκεμβρίου 2014 Πρόεδρος είναι ο Κλάους Γιοχάνις.

 Στην εσωτερική πολιτική: Είναι ο αρχηγός του κράτους και διασφαλίζει την ανεξαρτησία του, την ενότητα και την εδαφική του ακεραιότητα. Διασφαλίζει την τήρηση του συντάγματος και των αρχών του κράτους Διορίζει ως πρωθυπουργό άτομο που προέρχεται από την παράταξη που έχει απόλυτη ή σχετική πλειοψηφία στο κοινοβούλιο.Μπορεί να προβάλει βέτο μόνο μία φορά στην περίπτωση πρότασης ατόμου για την πρωθυπουργία(τον άτομο αυτό δεν μπορεί να προταθεί δεύτερη φορά). Κατόπιν πρότασης του πρωθυπουργού διορίζει τα μέλη της κυβέρνησης και του υπουργικού συμβουλιου.Σε περίπτωση διαφωνίας με την πρόταση του πρωθυπουργού μπορεί να ασκήσει βέτο μόνο μία φορά σε κάθε περίπτωση (το ίδιο άτομο δεν μπορεί να προταθεί δεύτερη φορά). Εξαίρεση αποτελούν οι υπουργοί εξωτερικών και άμυνας τους οποίους σε περίπτωση διαφωνίας με τον πρωθυπουργο τότε επιλέγει ο ίδιος ο πρόεδρος άμεσα τα άτομα που θα αναλάβουν τα δύο αυτά υπουργεία (πάντως τα άτομα που θα επιλέξει πρέπει να προέρχονται από την παράταξη που έχει απόλυτη ή σχετική πλειοψηφία στο κοινοβούλιο. Προεδρεύει του υπουργικού συμβουλίου όταν συζητούνται ζήτημα εθνικού ενδιαφέροντος όσον αφορά την εξωτερική πολιτική, την υπεράσπιση της χώρας ή την δημόσια τάξη και κατόπιν προτάσεως του πρωθυπουργού και σε άλλες περιπτώσεις. Εκδίδει τους νόμους που ψηφίζει η βουλή.Μπορεί να αναγκάσει το κοινοβούλιο να ξανασυζητησει έναν νόμο μόνο μία φορά. Προεδρεύει κοινής συνεδρίασης του κοινοβουλίου(Βουλής και Γερουσίας) κατά την πρώτη μέρα συνεδρίασης του νέου κοινοβουλίου στην αρχή της νέας κοινοβουλευτικής περιόδου και παραδίδει την εναρκτήρια ομιλία. Μπορεί να παραπέμψει τα νομοσχέδια αναθεώρησης συντάγματος στο συνταγματικό δικαστήριο πρωτού δώσει την έγκριση του. Συγκαλεί το κοινοβούλιο μετά από εκλογές. Ζητάει έκτακτες συνεδριασεις του κοινοβουλίου. Ο πρόεδρος μπορεί να διαλύσει το κοινοβούλιο αν εντός 60 ημερών δεν έχει σχηματιστεί κυβέρνηση που να έχει λάβει ψήφο εμπιστοσύνης εντός 60 μερών και μετά την απόρριψη τουλάχιστον δύο υποψηφίων για την πρωθυπουργία. Μετά από διαβούλευση με το κοινοβούλιο διενεργεί δημοψηφισματα.Στην εξωτερική πολιτική: Διαχειρίζεται και κατευθύνει την εξωτερική πολιτική της χώρας. Εκπροσωπεί τη χώρα στο εξωτερικό, διαπραγματεύεται σε συνεργασία με τον υπουργό εξωτερικών τις διεθνείς συμφωνίες και συνθήκες της χώρας τις οποίες έπειτα στέλνει προς έγκριση στο κοινοβούλιο και συναντά ξένους ηγέτες κρατών και κυβερνήσεων. Εκπροσωπεί τη χώρα στο εξωτερικό. Διορίζει και απολύει πρεσβευτές και διπλωματικούς απεσταλμένους συνήθως έπειτα από διαβούλευση με τον πρωθυπουργό και τον υπουργό εξωτερικών (ωστόσο δεν χρειάζεται την έγκριση του πρωθυπουργού και του υπουργού εξωτερικών). Λαμβάνει διαπιστευτήριά από ξένους διπλωμάτες. Εγκρίνει τη σύσταση στη μετακίνηση και την αλλαγή βαθμού διπλωματικών αποστολών.Σε θέματα άμυνας: Είναι ο αρχηγός(αρχιστράτηγος) των ενόπλων δυνάμεων τις οποίες και διοικεί. Προεδρεύει του ανώτατου σύμβουλιου εθνικής άμυνας και ασφάλειας. Κυρήσει τη χώρα σε κατάσταση έκτακτης ανάγκης και πολιορκίας ή σε κατάσταση πολέμου. Λαμβάνει μέτρα για την αποτροπή εισβολής στη χώρα και για τη διασφάλιση της ασφαλείας της.Αλλα καθήκοντα: Απομένει διακρίσεις και τίτλους τιμής. Επιχορηγεί προεδρική χάρη και αμνηστία. Διορίζει τους δικαστές του ανώτατου δικαστηρίου. Ασκεί άλλες αρμοδιότητες που προβλέπονται από το σύνταγμα. Επίσημη ιστοσελίδα της ρουμανικής προεδρίας